1964-+Innsbruck+(Austria).

=  =      Neguko IX Joko Olinpikoak Innsbruck-en ospatu ziren 1964. urtean. 36 herrialdetako 1.091 kirolarik parte hartu zuten joko hauetan eta horietatik 199 emakumeak izan ziren. Kirolen aldetik, 34 modalitatetan parte hartu zuten atletek. Elur gabezia zela eta, joko hauek ez ospatzeko zorian egon ziren. Joko Olinpikoetarako 10 egun besterik falta ez zirenean, euri bortitzak pistetan kalteak sortu zituen, baina austriar armadak, berriz ere, lan bikaina egin zuen pistak estaltzeko. Ekialdeko eta mendebaldeko Alemania (bata kapitalista eta bestea komunista) elkartu eta herrialde bakar modura lehiatu ziren. Lydia Skoblikovak abiadurazko lau frogetan urrezko domina irabazi zituen, neguko jokoetan lau domina irabazi zituen lehen emakumea bilakatuz. Joko hauek Sobietar Batasunak irabazi zituen urrezko 11 domina, zilarrezko 8 domina eta brontzezko 6 domina eskuratuz, bigarren postua Austriak eskuratu zuen, urrezko 4 domina, zilarrezko 5 domina eta brontzezko 3 domina eskuratuz, eta azkenik, hirugarren postuan Norbegia gelditu zen urrezko hiru domina, zilarrezko 6 domina eta brontzezko beste 6 domina eskuratuz.